宋太祖龙虎风云会・梁州第七
作者：罗贯中
朝代：元

paragraphs: 护中军七层剑戟，守先锋万队枪刀，五方旗四面相围绕。
朱幡皂盖，黄钺白旌，箭攒雕羽；弓挂龙弥。
滴溜溜号带齐飘，威凛凛挂甲披袍，扑咚咚鼓擂春雷，雄纠纠人披绣袄，不剌剌马顿绒绦。
咆哮！战讨！马和人飞上红尘道。
金镫稳，玉鞭袅，催动龙驹把辔摇，转过山腰。